கூழைப் பலாத்தழைக்கப் பாடக் குறமகளும் மூழைக் குழக்குத் தினைதந்தாள் – சோழாகேள் உப்புக்கும் பாடி புளிக்கும் ஒருகவிதை ஒப்பிக்கும் என்றன் உளம். 	16 பலாமரம் பண்டுபோல் தழைத்திருக்கக் கண்ட குறமகள் ஔவைக்கு அகப்பையால் மொண்டு தினைச்சோறு போட்டாள். அத்துடன் ஔவை பொங்கி உண்ண ஒரு உழக்குத் தினையரிசியும் தந்தாள். இதனை ஔவையார் சோழவேந்தனிடம் தன் பெருமிதம் தோன்றப் பாடிய பாடல் இது. ஔவை உப்பிட்டு உணவளித்தவரையும் பாடுவாராம். ஏதும் தராமல் புளிக்கச் செய்தவரையும் பாடுவாராம். நிட்டூர மாக நிதிதேடும் மன்னவனும் இட்டதனை மெச்சா இரப்போனும் – முட்டவே கூசிநிலை நில்லாக் குலக்கொடியும் கூசிய